Авто Травел: Бум на убити делфини по Южното Черноморие..
Бум на убити делфини по Южното Черноморие..
За бум на убити делфини по Южното Черноморие, алармират инспектори от РИОСВ в Бургас.
Само за един ден в регионалната инспекция са постъпили четири сигнала за открити мъртви бозайници- единият е намерен на северния плаж в Бургас в неохраняема зона на 50 метра преди солниците, 2 са открити в Крайморие и 1 на северния плаж в Приморско.
Общините са уведомени да почистят труповете от плажната ивица.
От началото на лятото случаите на открити на брега мъртви бозайници по Южното Черноморие са 21.
Според експертите най-честата причина за смъртта им е оплитане в рибарски мрежи. Много от намерените екземпляри са без опашки, глави или с други наранявания, съобщава Бургасинфо.
От РИОСВ са поискали съдействие от Изпълнителната агенция по рибарство и аквакултури за засилване на контрола спрямо рибарите, за да бъде предотвратена порочната практика да се убиват или нараняват заплетени в рибарските мрежи делфини./Snews.bg
Етикети: на море, новини, Черноморие, avtotravel, Bulgaria, travel